विज्ञान तथा प्रविधि विषयमा अन्तर्राष्ट्रिय स्तरको उत्कृष्ट शैक्षिक केन्द्रका रूपमा विकास गर्ने गरी ‘मदन भण्डारी विज्ञान तथा प्रविधि प्रतिष्ठान’ स्थापना गरिने भएको छ । सरकारले ७० वर्षभन्दा माथिका सबै नागरिकको एक लाख रुपैयाँसम्मको बिमांक रकमको स्वास्थ्य बिमा शुल्क बेहोर्ने बजेटमा उल्लेख छ ।बजेटले पाँच वर्षभित्र उत्पादन दोब्बर बनाउने गरी ‘प्रधानमन्त्री कृषि आधुनिकीकरण परियोजना’ का लागि ४ अर्ब ७७ करोड छुट्ट्याइएको छ । कृषि, पशुपन्छी तथा माछापालनको बिमामा लाग्ने शुल्कमा ७५ प्रतिशत अनुदान दिइनेछ । वन तथा वातावरणका लागि १६ अर्ब ५८ करोड ७५ लाख विनियोजन गरिएको छ ।
